GiliGold/VAD_KnessetCorpus huggingface dataset:
<שי סומך: אני אקריא את הנוסח החדש: "במפעל שאת מוצריו הוא מוביל מיושמת תכנית בטיחות מזון ומתקיים פיקוח וטרינרי בידי רופא וטרינר בהתאם לתקנות לפי פרק זה, לפי פקודת מחלות בעלי חיים, לפי החוק לפיקוח על ייצוא של בעלי חיים, או לפי סעיף 260(א)(2) ואם לא ניתן למנותו בהתאם לחיקוק כאמור, בידי רופא וטרינר שמונה בידי מנהל היחידה הווטרינרית לפי סעיף 260(א)(1)".
<שי סומך: סעיף 260 זה הסעיף אליו הגענו.
<שי סומך: אני אקריא אותו.
<שי סומך: הסעיף הזה מדבר על מינוי וטרינר לצורך קבלת הפטור מבדיקות משנה מלאות.
<שי סומך: 260.
<שי סומך: מינוי רופא וטרינר במפעל לצורך קבלת פטור מבדיקות משנה מלאות לפי בקשתו של יצרן מוצרי בשר המבקש לקבל פטור מבדיקות משנה מלאות כאמור בסעיף 257, מנהל היחידה הווטרינרית – ולגבי מפעל לבשר גולמי, מנהל השירותים הווטרינריים – רשאי למנות רופא וטרינר לשם פיקוח וטרינרי במפעלו כאמור בסעיף קטן (1)(א), שהוא אחד מאלה: רופא וטרינר שהוא עובד של הרשות המקומית שבתחומה פועל היצרן, לפי הסכם שבין היצרן לרשות המקומית.
<שי סומך: הוראות פסקה זו יחולו עד למועד שבו ניתן יהיה למנות עובד של התאגיד כמפקח וטרינרי כאמור בסעיף 334(ב)(2).
<שי סומך: רופא וטרינר שהוא עובד של התאגיד.
<שי סומך: הוראות סעיף קטן זה יחולו מהמועד שבו ניתן יהיה למנות עובד של התאגיד כמפקח וטרינרי כאמור בסעיף 334(ב)(2).
<שי סומך: הרעיון כאן הוא שאפשר יהיה להקדים את הפעילות של התאגיד לצורך מינוי רופא וטרינר לצורך קבלת הפטור מבדיקות המשנה.
<שי סומך: בפסקה (ב) אין שינוי.
<שי סומך: על אף האמור בכל דין, לגבי יצרן שבמפעלו מונה רופא וטרינר מבין עובדי תאגיד כאמור בפסקה (א)(2), לא יהיה תוקף להוראה הקובעת כי פיקוח במפעל, לרבות הוצאת תעודת וטרינר, ייעשה בידי רופא וטרינר של רשות מקומית.
<שי סומך: בסעיף קטן (ג) יש תיקון טעות שמצאנו.
<שי סומך: סעיף קטן (ג) נועד לתת סמכויות של מפקח לרופאים הווטרינרים שמונו.
שבסופו יבוא: "(6) רופא וטרינר שמונה לפי סעיף 260".
<נעה בן שבת: אבל הרופא הווטרינר מוגבל כמו ההגבלות שחלות על רופא וטרינר מפעלי.
<שי סומך: שם יש הגבלות.
<שי סומך: לרופא וטרינר בשווקים יש את כל הסמכויות.
<שי סומך: רופא וטרינר בשווקים הוא כמו כל מפקח לכל דבר ועניין.
<שי סומך: לסעיף 265.
<נעה בן שבת: אולי נקרא עד 265.
<נעה בן שבת: 261.
<נעה בן שבת: אגרה בעד פיקוח במפעל של רופא וטרינר שהוא עובד תאגיד יצרן שבמפעלו מונה רופא וטרינר מבין עובדי התאגיד כאמור בסעיף 260, ישלם לתאגיד אגרה כאמור בסעיף 242, בהתאם להיקף הפיקוח שהורה עליו מנהל היחידה הווטרינרית, ועל תשלום האגרה יחולו, בשינויים המחויבים, הוראות סעיף 264.
<נעה בן שבת: האגרה כבר משולמת לתאגיד למרות שאנחנו בתקופת המעבר.
<נעה בן שבת: 262.
<נעה בן שבת: חובות רופא וטרינר במפעל שמונה בידי מנהל היחידה הווטרינרית מונה רופא וטרינר במפעל בידי מנהל היחידה הווטרינרית, כאמור בסעיף 260, יחולו עליו החובות והסמכויות כאמור בסימן משנה א' לתת סימן ה', בשינוים המחויבים, על אף הוראת סעיף 253.
<נעה בן שבת: 263.
<נעה בן שבת: ביטול הפטור מבדיקות משנה מלאות נוכח מנהל היחידה הווטרינרית כי לא קוימה חובה מהחובות המפורטות בסעיף 259, וכי אי קיום החובה סיכן באופן חמור את בריאות הציבור – כבר עכשיו אני או מר שזאת נראית לי דרישה קצת מוגזמת - או שמדובר בהפרה חוזרת ונשנית של החובה – רשאי הוא לבטל את האישור על פטור מבדיקות משנה מלאות, לתקופה שיורה, לאחר שנתן ליצרן או לבעל היתר ההפעלה הזדמנות להשמיע את טענותיו.
<נעה בן שבת: סעיף 259 מדבר על החובות להוביל את המוצר ברכב הובלה תקין עם תעודת משלוח ותעודה וטרינרית.
<נעה בן שבת: השאלה אם זה לא רף גבוה מדי להגיד סיכן באופן חמור את בריאות הציבור.
<נעה בן שבת: את אומרת שממילא הסכנה היא רק פוטנציאלית ולא בטוח שהתממשה.
<משה רפאלוביץ: היינו רוצים לראות כאן שעלול היה לגרום לסכנה לבריאות הציבור.
<משה רפאלוביץ: אנחנו בעצם העברנו כאן את כל האחריות למוביל.
<משה רפאלוביץ: אדוני הגדיר שגם למוביל צריכה להיות כאן אחריות ובעצם אנחנו פוטרים אותו כאן מבדיקות ומסתמכים על כך שהוא אחראי.
<משה רפאלוביץ: אם הוא עלול לגרום לסכנה לבריאות הציבור, זה צריך להספיק.
<משה רפאלוביץ: לא צריך סכנה שהיא יוצאת דופן.
<משה רפאלוביץ: כמו שזה מנוסח כאן, זה קצת מחמיר.
<קריאה: זה גם דורש הוכחה.
<משה רפאלוביץ: אם עשה שם פעולה שהייתה עלולה לגרום לסכנה לבריאות הציבור ולא מנע אותה, צריך לקחת לו את הפטור הזה.
<משה רפאלוביץ: אם פוטרים מישהו, צריך להיות לזה גם מחיר.
<נעה בן שבת: עלול היה לסכן.
<משה רפאלוביץ: עלול היה לסכן.
<נעה בן שבת: אבל אנחנו משאירים באופן חמור?
<משה רפאלוביץ: אני חושב שלא באופן חמור.
<משה רפאלוביץ: אמור היה לגרום לסכנה לבריאות הציבור.
<משה רפאלוביץ: אני חושב שזה מספיק.
<ינון יוני: עלול, זה סיכן.
<שי סומך: יש כאן בעצם שתי חלופות של שלילה.
<שי סומך: אפשר לשלול בפעם אחת אם היה סיכון חמור של בריאות הציבור.
<שי סומך: זאת החלופה הראשונה.
<שי סומך: כאשר מדובר בסכנות יותר קטנות, יש את החלופה של הפרה חוזרת ונשנית.
<שי סומך: על דבר קטן אחד, כאשר יש פעם אחת הפרה, זה נראה די חמור לשלול מיד את ההיתר.
<שי סומך: צריך לראות שבאמת יש הפרה חוזרת ונשנית ואז אפשר לבטל.
<שי סומך: אני חושב שתסכים שמבחינת המשפט המינהלי, על עבירה קטנה אחת לא מבטלים היתר.
<משה רפאלוביץ: אני לא משפטן.
<משה רפאלוביץ: אני לא יכול להתווכח אתך לגבי מה שאתה אומר מבחינה משפטית.
<משה רפאלוביץ: קטונתי.
<משה רפאלוביץ: אבל אני חושב שכאשר מדברים על עבירה חמורה מול עבירה קטנה, אני מבין מה אתה מתכוון אבל השאלה היא איך יפרשו את זה בשטח כי מי שהוביל בחמש מעלות במקום בארבע מעלות, זאת עבירה קטנה ואני מקבל את ההגדרה הזאת, אבל אם הוא הוביל את זה לגמרי בלי קירור על רצפה של טנדר, זאת עבירה חמורה ואלה דברים שאנחנו רואים בשטח, אני לא רוצה להגיד יום יום אבל לעתים קרובות הרבה יותר מדי ובמפעלים שיכולים להיות פטורים ולא סתם במפעלים.
<משה רפאלוביץ: הוא לא סיכן את הבריאות כי אף אחד לא אכל את הבשר הזה אבל זאת הפרה.
<משה רפאלוביץ: על הפרה חוזרת ונשנית, אין לנו ויכוח.
<משה רפאלוביץ: אני אומר שלא צריך הפרה חמורה כדי שזה יזכה את זה אלא משהו שעלול לגרום לסכנה.
<משה רפאלוביץ: להבדיל מהפרה, כאן מדובר על סכנה.
<משה רפאלוביץ: אני לא חושב שצריכה להיות סכנה חמורה.
<משה רפאלוביץ: יש הפרה ויש סכנה.
<משה רפאלוביץ: אני הייתי מסתפק בסכנה.
<שי סומך: אנחנו אומרים שכאשר יש הפרה אחת ואנחנו רוצים לשלול, היא צריכה להיות הפרה חמורה.
<שי סומך: זה מה שכתוב כאן.
<שי סומך: בהפרה קלה אפשר, אם היא חוזרת ונשנית.
<שי סומך: הוא נתפס כמה פעמים, אז אחרי כמה פעמים יש עילה לשלול.
<שי סומך: זה נראה לי הגיוני.
<אבי צרפתי: אני רוצה לחדד את הסוגיה.
<אבי צרפתי: לא מדובר על כך שאם זאת עבירה קטנה, היא צריכה לחזור ולהישנות או אם זאת עבירה גדולה, מספיק פעם אחת.
<אבי צרפתי: אנחנו מדברים על הנושא של עלול היה.
<אבי צרפתי: זאת אומרת, במסגרת הזאת, להבדיל מלחכות ושיהיה את הנזק וכתוצאה מכך ללכת אחורה ולגרום לענישה, אנחנו אומרים שלכתחילה הצורה בה הובל המוצר היא מסכנת את בריאות הציבור בלי שנגרם נזק לציבור.
<שי סומך: אני הייתי מקבל את ה-עלול היה, אבל עדיין להשאיר את הסיכון החמור.
<משה רפאלוביץ: אני לא יודע מה ההגדרה של חמור.
<שרון גוטמן: ביתר החלקים של החוק יש לנו כבר כמה מקומות בהם נדרשנו ל-עלול או אם היה גם רף של סכנה מיידית.
<שרון גוטמן: אפשר ללכת על אותם מונחים.
<שרון גוטמן: חבל להמציא את זה כאן מחדש.
<שרון גוטמן: בפרק של הייצור יש לנו כמה מקומות.
<נעה בן שבת: נדמה לי שכתבנו שם סכנה ממשית.
<שרון גוטמן: סכנה ממשית או עלול.
אלי אלאלוף: עלול, זה גם טוב.
<מירה סלומון: אני מבקשת לשים את הדברים בקונטקסט.
<מירה סלומון: אנחנו מדברים על משווק שנמצא שהוא מחזיק את התכניות הטובות ויש לו רופא שמפקח אצלו במפעל וכתוצאה מזה הוא למעשה מקבל פטור מבדיקות משנה ומגיע באופן אקראי ביותר.
<מירה סלומון: אז אומרים, אבל אם מצאנו שיש אצלך תקלה, שדברים לא נעשו כמו שצריך, אז תדע שאתה תחזור בחזרה אחורה לחובה מלאה.
<מירה סלומון: לכן צריך לדעת איך מתייחסים ל-עלול, עשוי, סיכן באופן חמור בשים לב למה המשמעות של זה.
<מירה סלומון: אנחנו לא מדברים על מצב בו הוא עכשיו מקבל הוראה עונשית, שהוא נשלח לכלא, שיש לו כתב אישום חמור, אלא אנחנו מדברים על השאלה האם אנחנו ממשיכים לתת לך את ההקלה שבקבלת בדיקות משנה אקראיות או שאנחנו מחזירים אותך למצב בו אתה נבדק בצורה מאוד קפדנית.
אלי אלאלוף: המסקנה, מה הצעתך?
<מירה סלומון: אני מסכימה עם מה ששרון רוצה להציע.
<מירה סלומון: אנחנו מחפשות כבר זמן מה את הנוסח אבל אני רק אומרת שכאשר הוועדה מחליטה בעניין הזה, שהיא תשים לב שאנחנו לא מדברים כאן על מצב שנמצא שהוא עלול לסכן ובעקבות זה יש הוראה עונשית.
<נופר טל: זאת הוראה עונשית.
<נופר טל: לחזור אחורה, זאת הוראה עונשית.
<שרון גוטמן: סעיף 64 זה מקרה של התליית רישיון לאלתר בשל חשש לסכנה חמורה ושם נשללת זכות השימוע.
<שרון גוטמן: אני מבינה שכאן זה לא מקרה כזה כי כאן לא נשללת זכות השימוע.
<שרון גוטמן: אולי אפשר ללכת לסימן שמדבר על מסוכנות מזון ושם יש כמה מקומות.
<שרון גוטמן: אני מנסה למצוא את זה.
<נעה בן שבת: היה חשש לפגיעה בבריאות הציבור, אבל חשש לפגיעה זה דבר מאוד מאוד רחב.
<נעה בן שבת: אני חושבת שסיכן את בריאות הציבור, אני חושבת שיש פה גם את מוטיב הסכנה.
<נעה בן שבת: זאת אומרת, זה לא רק הפוטנציאל אלא זה גם פוטנציאל מסוכן.
<נעה בן שבת: אני חושבת שזה אולי כן יכול להיות.
<שי סומך: הסנקציה של ביטול הפטור היא מאוד קשה.
<משה רפאלוביץ: אני או מר שהמטרה של זה היא לא להחזיר את האנשים אחורה אלא לתת להם מוטיבציה לשמור.
<משה רפאלוביץ: בסוף יש את שיקול הדעת של מנהל היחידה.
<משה רפאלוביץ: זה לא משהו אוטומטי.
<משה רפאלוביץ: אני מציע שזה יהיה משהו שיש סכנה ולא צריך לכתוב חמורה, ויש עדיין את שיקול הדעת שלו.
<שי סומך: המשמעות הכלכלית של ביטול הפטור היא גדולה מאוד ולכן העילה צריכה להיות עילה חמורה.
<אלי גורדון: אני מציע שניצמד לנוסח המוצע.
<נעה בן שבת: עלול לסכן.
אלי אלאלוף: עלול לסכן.
<נעה בן שבת: עלול לסכן את בריאות הציבור בלי באופן חמור.
אלי אלאלוף: עברנו את המכשול.
אלי אלאלוף: מתקדמים.
<נעה בן שבת: אתה רוצה להגיד מסכן?
<נופר טל: יש כאן בעיה כי בעצם שיקול הדעת הוא אצל מי שייהנה מהתשלומים בעקבות החזרה אחורה.
<נופר טל: זה לתת לחתול לשמור על השמנת.
<נופר טל: מי שיחליט על זה, זה מי שייהנה.
<שי סומך: זה משרד הבריאות.
<נופר טל: מסכן באופן ממשי.
<נופר טל: לא צריך חמור.
<נעה בן שבת: הסכנה הממשית, הוא מדבר על סכנה פוטנציאלית.
<נופר טל: עלול לסכם באופן חמור.
<נופר טל: משהו.
<נופר טל: הרי כל דבר עלול לסכן.
אלי אלאלוף: קבענו.
אלי אלאלוף: לא סכנה חמורה.
<נעה בן שבת: לגבי מפעל שחיטה ומפעל שאושר לייצוא – יתייעץ מנהל היחידה הווטרינרית עם מנהל השירותים הווטרינריים לפני ביטול האישור על פטור כאמור בסעיף קטן (א).
<נעה בן שבת: שלח מנהל היחידה הווטרינרית הודעה למנהל השירותים הווטרינריים על כוונתו לבטל את האישור, ומנהל השירותים הווטרינריים לא העביר את חוות דעתו לגבי הכוונה לבטל את האישור בתוך שבעה ימי עבודה מיום קבלת ההודעה, יראו את ההתייעצות כאילו קוימה.
<נעה בן שבת: אנחנו עדיין נשארים במרחק בין שני המשרדים.
<שי סומך: זה משקף חוסר אמון שהיה פעם.
<נעה בן שבת: אפשר למחוק את הסיפא הזאת?
<אלי גורדון: לפרוטוקול, חוסר אמון לא היה אף פעם.
<אלי גורדון: מה שהיה, הייתה חלוקת סמכויות אחרת ועכשיו שינינו אותה.
<רוית ארבל: אבל זה לתקופת הוראת המעבר.
<ינון יוני: ב-(ב) זה אמור להיות בגלל התיקונים מפעל לבשר גולמי.
<שי סומך: אבל מפעל לבשר גולמי, ההגדרה שלו היא תוך ארבע שנים.
<שי סומך: בתקופת המעבר אנחנו נשארים עם ההגדרות הקיימות.
<נעה בן שבת: לגבי מפעל שחיטה ומפעל שאושר לייצוא ואנחנו שמאירים גם את הסיפא?
<נעה בן שבת: של שליחת ההודעה והמנהל העביר.
<ינון יוני: אבל אין לנו הגדרה של מפעל שחיטה.
<שי סומך: יש.
<שי סומך: ההגדרה היא בסעיף ההגדרות וסעיף ההגדרות נכנס לתוקף מיד.
סימן משנה ד': 264.
סימן משנה ד': חובת הגעה לבדיקות משנה אקראיות מוביל של מוצר בשר שיוצר במפעל שקיבל פטור מבדיקות משנה מלאות לפי הוראות סעיף 257, יהיה חייב בהגעה לבדיקות משנה אקראיות.
סימן משנה ד': מנהל היחידה הווטרינרית יזמן מוביל כאמור בסעיף קטן (א), לבדיקת משנה, באמצעות מערכת ממוחשבת כאמור בסעיף 267, לפי הוראות אלה: ההגעה לבדיקות המשנה למקום הבדיקה לא תגרום לסטייה ניכרת מנתיב הנסיעה.
סימן משנה ד': ההגעה למקום הבדיקה תהיה במועד שיחול בשעות העבודה של המוביל באותה נסיעה ולא תגרום לעיכוב ניכר בזמן הנסיעה.
סימן משנה ד': מוביל של יצרן או בעל היתר הפעלה, יזומן בשנה קלנדרית לשתים עשרה בדיקות משנה לפי הוראות סעיף זה, ואם הוראת סעיף זה תחול בחלק מהשנה הקלנדרית – המוביל יזומן לבדיקות משנה לפי הוראות סעיף זה שמספרן כמספר החודשים שבהם יחולו הוראות סעיף זה.
סימן משנה ד': איך אנחנו מזמנים באמצעות מערכת ממוחשבת?
סימן משנה ד': האם המערכת מתקשרת למוביל?
סימן משנה ד': איך זה מבוצע?
<סרחיו דולב: המערכת הממוחשבת אמורה לקבוע איזה משאית תיפול באקראיות ותגיע לבדיקה בקצה, ברגע שהיא מגיעה לשיווק.
<סרחיו דולב: אמרנו שבמערכת הממוחשבת, לפני שיוצאת המשאית, רושמים את הנתונים במערכת ואז המערכת מגרילה איזה משאית הולכת להיבדק.
<סרחיו דולב: כך נקבעת האקראיות כך שתהיה משאית בחודש.
<נעה בן שבת: זאת אומרת, הזימון הוא לא באמצעות המערכת הממוחשבת אלא על פי הנתונים שבמערכת הממוחשבת.
<נעה בן שבת: אתה נעזר במערכת הממוחשבת כדי להחליט על הזימון.
<ינון יוני: נראה לי שזה ניסוח יותר טוב.
<נעה בן שבת: בהתאם לנתוני המערכת הממוחשבת.
<נעה בן שבת: זה לא שאתה מזמן באמצעות המערכת.
<נעה בן שבת: האם 12 בדיקות, זה מספר מרבי של מספר או מספר מינימלי של בדיקות אקראיות במהלך השנה?
<עלי בינג: 12 בדיקות, זה המספר המרבי.
<עלי בינג: זה המקסימום.
<גליה שגיא: זה עד 12.
<עלי בינג: אלה 12.
<עלי בינג: זה לא עד 12.
אלי אלאלוף: ואם לא תצליחו, תעשו את הבדיקות האלה ביומיים?
<מירה סלומון: אנחנו הסכמנו עם המדינה בעניין הבדיקות האקראיות שלא יזומן מוביל במובן של חברת הובלה אלא רכב הובלה.
<מירה סלומון: יתרה מזאת, בתחילת הסימן גם נוצרה – בין היתר, אני משערת - הגדרה לרכב הובלה.
<מירה סלומון: ההזמנה לבדיקות אקראיות היא לרכב הובלה ולא למוביל חברת הובלה.
<שי סומך: אין בעיה.
<מירה סלומון: לא מוביל אלא רכב הובלה.
<מירה סלומון: יזמן רכב הובלה כאמור בסעיף קטן (א).
<מירה סלומון: זה לא מוביל חברת ההובלה אלא רכב ההובלה מגיע במשך שנה קלנדרית ל-12 בדיקות משנה.
<מירה סלומון: כל רכב הובלה.
<מירה סלומון: הנוסח הוא למנסח, למחוקק, לוועדה הפרלמנטרית אבל זה היה העיקרון עליו הוסכם, שכל רכב הובלה יזומן במהלך שנה קלנדרית 12 פעמים.
אלי אלאלוף: ומה יקרה אם המספר פחות?
<מירה סלומון: זה לא יעמוד ברף האקראיות המבוקש.
<נעה בן שבת: כשאת אומרת רכב הובלה, זה יכול להיות של יצרן, זה יכול להיות של מוביל שהוא בעל רישיון הובלה בפני עצמו.
<נעה בן שבת: 265.
<נעה בן שבת: הוראות לתחילה לסימן משנה זה
<שי סומך: הסעיף הזה מבוטל.
<נעה בן שבת: למה הוא בוטל?
<נעה בן שבת: כי כל ההוראות האלה חלות רק בתקופת המעבר.
<שי סומך: דיברנו על כך שיהיה סנכרון בין תחילת הפיקוח על השיווק לבין תחילת הפיקוח על המפעלים ומה שנגזר מזה גם שבדיקות המשנה יימשכו ארבע שנים עד לתחילת הרפורמה.
<אבי צרפתי: זה נראה לי מאוד מסובך העניין הזה, במיוחד לאור ההבהרה האחרונה של מירה לגבי זה שזה כל רכב ורכב.
<אבי צרפתי: זאת אומרת, מדובר במאות או אלפי רכבים ובמסגרת הזאת אני מציע אולי שהוועדה תאמץ את השיטה של הבדיקות האזוריות, של התחנות האזוריות בתקופת המעבר.
<אבי צרפתי: לאן ישלחו אותם לבדיקה?
<מירה סלומון: לתחנות שלנו.
<קריאה: לתחנות הקיימות.
<אבי צרפתי: הקיימות, אתם מדברים על מאתיים תחנות.
<ינון יוני: אתם תעבירו את הרשימה.
<שי סומך: יש סיכום.
<שי סומך: זה מאוד מורכב לעשות בדיקות משנה ואולי בזמן הקצר הזה אי אפשר לעשות.
<שי סומך: יש סיכום עם מנכ"ל השלטון המקומי שגם משה רפאלוביץ היה חלק ממנו.
<שי סומך: זאת שיטה שהיא גם הוגנת כלפי המפעלים.
<שי סומך: אני לא רואה איך אפשר בזמן כל כך קצר לייצר שיטה חדשה של בדיקות משנה.
<אבי צרפתי: אף אחד לא מייצר.
<אבי צרפתי: אנחנו הצענו מודל שכבר קיים.
<מירה סלומון: ההעברה היא למודל הקיים.
<נעה בן שבת: 266.
<נעה בן שבת: מערך משותף של בדיקות משנה אקראיות הרשויות המקומיות רשאיות לשתף פעולה כדי להקים ולהפעיל את מערך בדיקות המשנה האקראיות לפי סעיף זה.
<שי סומך: המשמעות של סעיף 266 היא שאפשר יהיה להקים תחנות אזוריות.
<מירה סלומון: נכון, אני ממשיכה את הערתו של עורך דין סומך בעניין הזה.
<מירה סלומון: אני רק מבקשת להזכיר שהרשויות המקומיות רשאיות לשתף פעולה לא רק לצורך הבדיקות האקראיות לפי הסעיף אלא באופן כללי כדי לקיים את כל הוראת המעבר.
<מירה סלומון: זה הרעיון.
<מירה סלומון: שבכל תקופת הביניים בדיקות המשנה ייעשו במסגרת שיתופי הפעולה של הרשויות המקומיות.
<נעה בן שבת: גם בבדיקות המשנה המלאות?
<מירה סלומון: זה בדיוק הרצון לייעל, לקדם את המערך ולא שבכל תחנה בכל רשות מקומית המוביל יעצור אלא באמת במסגרת שיתופי הפעולה בתחנות.
<נעה בן שבת: אני רוצה להבהיר כאן משהו שאולי מתחדד כאן.
<נעה בן שבת: אנחנו דיברנו על כך שלגבי מוצרי עוף אנחנו מעגנים כאן את החובה לעשות את בדיקות המשנה אבל כאן כל הפטור מבדיקות משנה מלאות בתקופת המעבר והחובה לעשות בדיקות משנה ארעיות, אלה בדיקות משנה חדשות או שזה תרגום של בדיקות המשנה הקיימות היום בכל מיני בהוראות שונות?
<שי סומך: אלה בדיקות משנה חדשות.
<שי סומך: אלה בדיקות משנה אקראיות.
<שי סומך: מי שיקבל את הפטור, יהיה חייב רק בבדיקות משנה אקראיות, בדיקה של פעם בחודש ולא כל נסיעה.
<שי סומך: ההערה של מירה, מקובלת כמובן.
<שי סומך: במקום לכתוב סעיף, זה תת סימן.
<קריאה: צריך למחוק את המילה אקראיות.
<נעה בן שבת: זאת אומרת, אלה אותן בדיקות שמי שפטור - פטור מהן, וכל האחרים צריכים להגיע אליהן.
<מירה סלומון: באופן מלא.
<נעה בן שבת: 267.
<נעה בן שבת: הקמת מערכת ממוחשבת השר ושר החקלאות ופיתוח הכפר יקימו מערכת ממוחשבת לצורך יישום הוראות סימן משנה זה ובכלל זה לצורך סיוע בבחירת הנסיעות שלגביהן תתבצע בדיקת המשנה, לקבלת תעודת משלוח למוצר בשר ולקבלת הודעות על ביצוע בדיקות משנה מרופאים וטרינרים של הרשות המקומית.
<נעה בן שבת: הבנו שהמערכת הזאת היא בהקמה.
<משה רפאלוביץ: לא לצורך נסיעות אלא לצורך הובלת בשר.
<נעה בן שבת: במערכת הממוחשבת יישמרו תעודות משלוח למוצר בשר לתקופה של חמש שנים לפחות ממועד הנפקתן.
<נעה בן שבת: ביקשנו את הפרטים.
<נעה בן שבת: אמרנו שהמערכת שומרת את הפרטים ולא את התעודות.
<שי סומך: את ההוראה הזאת מחקנו מההוראות הכלליות.
<שי סומך: אפשר למחוק גם את זה.
<נעה בן שבת: הסעיף שנמחק הוא 259(ג)?
<שי סומך: 249(ג).
<שי סומך: אני רואה שלא מחקנו.
<שי סומך: יכול להיות שזה מופיע אצלי בנוסח.
<נעה בן שבת: אם זה לא נמחק, זה לא יימחק שם, ואם זה נמחק שם, זה יימחק כאן.
<נעה בן שבת: אתה מדבר כאן על תעודות המשלוח ובאמצע יש לך בסעיף 259(ג) חובה של היצרן להזין את הפרטים של תעודות המשלוח למערכת הממוחשבת.
<נעה בן שבת: בלי קשר להוראת השמירה, חובה להזין את הפרטים.
<מירה סלומון: אני מבקשת שדוקטור דולב יחזור על ההסבר בעניין המערכת הממוחשבת כיוון שמההסבר שלו יהיה מובן למה חשוב מאוד שהמערכת הממוחשבת תסייע.
<מירה סלומון: השימוש במערכת הממוחשבת מסייע לקביעת הבדיקות האקראיות.
<מירה סלומון: דיברנו בינינו והוא הסביר ואני מבקשת שהוא יסביר מה שהוא הסביר לי.
<מירה סלומון: דבר שני, לגבי הסעיף הקודם בעניין שיתופי הפעולה בין הרשויות המקומיות.
<מירה סלומון: קיבלתי הערה שהיא נכונה מאוד לפיה שיתופי פעולה זה כמובן לא רק לפי הסימן הזה אלא כל בדיקות המשנה שנעשות במהלך תקופת המעבר, בין אם מכוח החוק ובין אם לא מכוח החוק.
<מירה סלומון: לפי תקנות מחלות בעלי חיים יש לנו חוות דעת שאנחנו אוחזים בה שמפנה לסעיף 249 לפקודת העיריות ושמאפשרת שיתופי הפעולה במתכונת של תחנות אזוריות, אבל נוכח מה שנאמר בוועדה על ידי היועצת המשפטית של משרד החקלאות שמשרד החקלאות לא סבור שחוות הדעת המשפטית שלנו תואמת את המצב המשפטי, אנחנו מעדיפים שהדברים יהיו ברורים ביותר.
<שי סומך: אני חושב שהנוסח שאושר, אם אני מבין נכון, לגבי סעף 266, שהרשויות המקומיות רשאיות לשתף פעולה כדי להקים ולהפעיל את מערך בדיקות המשנה לפי תת סימן זה.
<מירה סלומון: לפי תת סימן זה לא לוקח בחשבון את תקנות מחלות בעלי חיים שעדיין יהיה בהם בדיקות משנה ולא לוקח בחשבון דברים אחרים.
<שי סומך: הוראות המעבר חלות גם על בתי שחיטה.
<שי סומך: על המשחטות.
<שי סומך: תת סימן זה כולל כבר את הכול.
<מירה סלומון: אז התייחסנו לכל המסגרת.
<אפרת אביאני: ברגע שאנחנו מתאימים את בדיקות המשנה למוצרי העוף בתקופת המעבר, הבעיה המשפטית שציינת לגבי מה שקורה היום נעלמת.
<מירה סלומון: טוב מאוד.
<מירה סלומון: טוב שהדברים מובהרים ותודה רבה.
<אפרת אביאני: את זה אפשר לומר.
<אפרת אביאני: הבלגן שיש היום מבחינה משפטית בבדיקות משנה למוצרי עוף, לא יתקיים יותר מכיוון שאנחנו מסדירים את זה כאן בחוק.
<נעה בן שבת: אנחנו נשארים ב-266 לפי תת סימן זה.
<שי סומך: אפשר לפי תת סימן זה ולפי כל דין אחר.
אלי אלאלוף: סיכמנו.
<שחר פרלמוטר: אפשר לפי כל דין.
<נעה בן שבת: רשויות משתפות פעולה כדי להקים את בדיקות המשנה האקראיות או המלאות בתקופת המעבר.
<מירה סלומון: זאת הייתה המהות.
<מירה סלומון: המהות הייתה בדיקות המשנה המלאות או האקראיות בתקופת המעבר כפי שניסחת.
<מירה סלומון: כדי לעשות את זה משפטית, זה יהיה לפי כל דין.
<נעה בן שבת: בדיקות המשנה לפי כל דין.
<מירה סלומון: אני שוב מבקשת שדוקטור דולב יסביר את השימוש.
<סרחיו דולב: המערכת הממוחשבת היא מערכת אינטרנטית וכל מפעל שיקבל פטור, יכול לקבל הרשאה ולשם יכניס את הפרטים של כל משלוח.
<סרחיו דולב: זה כולל את הרשויות שעובדות בהפצה, את המפעל ואת מספר המשאית.
<סרחיו דולב: המערכת מפיקה את תעודת המשלוח.
<סרחיו דולב: במעמד הזה שהיא מפיקה את תעודת המשלוח, המערכת בצורה אקראית בוחרת על פי ההיסטוריה של המשאית כמה בדיקות היא כבר עברה בשנה ומחליטה אם המשאית הזאת חייבת לעבור את הבדיקה במשלוח הזה שיוצא.
<סרחיו דולב: המשאית עם התעודה מגיעה לרשויות ובאחת הרשויות תיעשה בדיקת המשנה.
<סרחיו דולב: על התעודה יהיה כתוב שזאת חובה לעשות בדיקת משנה.
<נעה בן שבת: בסעיף 266 לא רק שעיגנו את בדיקות המשנה של העוף אלא אנחנו גם מאפשרים לקבוע בדיקות המשנה.
<שי סומך: אנחנו רוצים להכשיר את התחנות האזוריות שיש היום, בסביבות עשרים תחנות בארץ.
סימן משנה ה': 268.
סימן משנה ה': אגרה בעד בדיקות משנה של בשר עוף לאחר שחיטה מוביל של בשר עוף לאחר שחיטה החייב בבדיקות משנה מלאות כאמור בסעיף 255 ישלם לרשות המקומית אגרה חודשית בעד ביצוע בדיקות המשנה שביצע בתחומה, בסכום כאמור בסעיף קטן (ב).
סימן משנה ה': סכום האגרה החודשית יהיה מכפלה של 0.1 שקלים חדשים לכל קילוגרם של בשר עוף לאחר שחיטה שהוביל המוביל בכלל הרשויות המקומיות בישראל באותו חודש כפול שיעור התושבים ברשות המקומית שאליה שווק המזון.
סימן משנה ה': לעניין זה, "שיעור התושבים" – היחס בין מספר התושבים ברשות המקומית לבין מספר כלל התושבים בכלל הרשויות המקומיות, לפי נתוני הלשכה המרכזית לסטטיסטיקה שפורסמו לאחרונה לפני יום תחילתה של הוראת המעבר.
סימן משנה ה': אם יושבים עם הטבלאות ומחשבים?
<שי סומך: התכתבתי עם הלשכה המרכזית לסטטיסטיקה.
<שי סומך: הנתונים האלה זמינים ואפשר לקבל אותם.
<משה רפאלוביץ: אני חושב שכדאי לפשט את העניין הזה.
<משה רפאלוביץ: הדברים, כמו שהם כתובים, הם נכונים אבל כדאי לפשט אותם.
<משה רפאלוביץ: כדאי שאחד ממשרדי הממשלה יפרסם שתי טבלאות, האחת, כמה כל מפעל צריך לשלם, זאת אומרת מה הסכום שהוא צריך לתת, והשנייה, מה שיעור כל רשות.
<משה רפאלוביץ: אז זה יפשט את כל העניין וכל אחד ידוע לעשות גם מהצד הזה וגם מהצד הזה את המכפלה.
<משה רפאלוביץ: כאשר מפרסמים את זה פעם בחודש, זה יקל על כולם את כל הנושא של הגבייה וימנע ויכוחים.
<משה רפאלוביץ: יהיה משרד ממשלתי שיחתוך את זה.
<משה רפאלוביץ: אני לא יודע מי אבל אתם תחליטו ביניכם.
<משה רפאלוביץ: זה יקל על כל העניין הזה וצריך להקל.
<נעה בן שבת: אולי הלשכה המרכזית לסטטיסטיקה.
<שי סומך: הם לא הסכימו .
<משה רפאלוביץ: צריך משרד ממשלתי שירכז את הנתונים.
<משה רפאלוביץ: הנתונים מופיעים באינטרנט.
<נופר טל: משלמים פר סחורה?
<שי סומך: פר סחורה.
<שי סומך: פר בשר.
<נופר טל: זה לא נשמע כך.
<נופר טל: זה לכל קילו כפול שיעור התושבים.
<שי סומך: לא אתם.
<נופר טל: למה?
<נופר טל: המוביל.
<נופר טל: אנחנו לפעמים גם מוביל.
<אפרת אביאני: אתם מבינים ששיעור התושבים זה בעצם האחוז של הרשות המקומית באוכלוסייה, של תושבי הרשות המקומית?
<שי סומך: לא, זה לא אתם.
<שי סומך: אלה לא המשווקים.
<שי סומך: הכוונה היא ליצרנים.
<קריאה: צריך לשנות את ההגדרה.
<נעה בן שבת: החובה לשלם היא על היצרן?
<שי סומך: על המוביל.
<אפרת אביאני: החובה היא על המוביל.
<נעה בן שבת: גם היום בדיקות המשנה נגבות מהמובילים?
<אפרת אביאני: לפי המצב השורר, למיטב ידיעתי זאת החובה של המוביל.
<נעה בן שבת: קודם אמרנו מוביל, אולי הוא בכלל רכב ההובלה.
<נעה בן שבת: אנחנו אומרים כאן מי שמבצע את ההובלה, מי שהזמין את ההובלה.
<אפרת אביאני: יש כאן בלגן.
<אפרת אביאני: זה מצב משפטי שאין לך תשובה אחת ברורה כי תופסים את המוביל והמוביל שייך למפעל, אז הוא מעביר את זה למפעל.
<נופר טל: יש כאן כפילות.
<נופר טל: מה אתם עושים למניעת כפילות?
<רוני סורקיס: אני מעביר עופות מהמשחטות והוא יבואן.
<רוני סורקיס: הוא ישלם על זה את האגרה עבור בדיקת משנה.
<רוני סורקיס: אני אקח את העופות האלה ואפיץ אותם הלאה ואז אני משלם שוב?
<שי סומך: זאת הגדרה שנלקחה מההסכם המשולש.
<אפרת אביאני: עכשיו אנחנו בעולם חדש.
<אפרת אביאני: אין יותר הסכם משולש, אין יותר בדיקות משנה.
<אפרת אביאני: כל מה שיש בתקופת המעבר, זה סעיף 255 שמקים הסדר חדש של בדיקות משנה לבשר עוף, והוא אומר מוביל של מוצר בשר לאחר שחיטתו או פירוקו בבית שחיטה יהיה חייב בהגעה לבדיקות משנה.
<אפרת אביאני: סעיף 255 שהוא קובע את הסדר בדיקות משנה החדש, מדבר על מובילים.
<אפרת אביאני: הסעיף שלנו זה מדבר על האגרה.
<אפרת אביאני: זה המשלים שלו.
<רוני סורקיס: אבל אני גם מוביל.
<אפרת אביאני: החובה היא קודם כל על המוביל.
<נופר טל: גם אני מוביל.
<נופר טל: יוצא שיש שני מובילים, המוביל של אבשלום ואז אני שמובילה את זה מסניף לסניף.
<אפרת אביאני: את זה פתרנו קודם.
<אפרת אביאני: אמרנו שהחובה לבדיקות משנה היא כאשר הבשר משווק לשיווק קמעונאי.
<אפרת אביאני: זוכרים את זה?
<נופר טל: אמרנו פעם אחת.
<נופר טל: הוא משווק פעמיים.
<אפרת אביאני: למה שהוא ישווק פעמיים?
<אפרת אביאני: שיווק קמעונאי הוא נקודת קצה.
<רוני סורקיס: יש לי מרכז לוגיסטי שהולך לקבל את הסחורה הטרייה, כלומר, הוא יצטרך לעבור בדיקת משנה ועכשיו אני לוקח את הסחורה ומוביל למרכז הלוגיסטי.
<אפרת אביאני: למרכז הלוגיסטי הוא לא אמור לעבור בדיקת משנה כי אמרנו שבדיקת המשנה היא רק כאשר הוא מגיע לשוק.
<אפרת אביאני: זה היה התיקון שעשינו.
<רוני סורקיס: איפה זה כתוב?
<אפרת אביאני: בסעיף 255 בנוסח המתוקן לפי החלטת הוועדה מאתמול.
אלי אלאלוף: בכל מקרה לא משלמים פעמיים.
<ענת מימון: למרות שאמרנו שאם הוא עובר עיבוד בדרך.
<משה רפאלוביץ: אני מציע לפשט את זה עוד יותר.
אלי אלאלוף: כבר הסכימו על זה.
אלי אלאלוף: עשר דקות הפסקה.
<ענת מימון: אנחנו בעמוד 41 בנושא תקופת המעבר.
<ענת מימון: סיימנו את סעיף 268.
<ענת מימון: אני רק אעיר שאמרנו שאנחנו צריכים להתאים את סעיף 255 בעקבות מה שהוועדה תיקנה אתמול לגבי העובדה שלגבי מקטע מאתר הייצור עד לשיווק הקמעונאי, תתבצע בדיקת משנה.
<מירה סלומון: בסעיף 268(א), בעד ביצוע בדיקות המשנה שביצע בבשר ומוצריו שנפרק בתחומה או בבשר עוף.
<מירה סלומון: לא בדיקת משנה בהכרח בוצעה בתחומי אותה רשות מקומית אלא הבשר נפרק באותו תחום.
<מירה סלומון: למיטב ידיעתי גם לארגון רופאים הווטרינריים יש הערה ביחס לסעיף קטן 268(א) לעניין של מוביל בשר עוף לאחר שחיטה שחייב בבדיקות משנה.
<מירה סלומון: לפני שיצאנו להפסקה דיברנו על מה זה מוביל, איך מוביל ומה צריך לעשות.
<משה רפאלוביץ: אני מציע לפשט את העניינים כי אם הם יהיו מסובכים, אף אחד לא יוכל לעמוד בהם.